বিমানের মহাব্যবস্থাপক (জনসংযোগ) শাকিল মেরাজ বলেন, হজযাত্রীদের চেক-ইন, ইমিগ্রেশন, কাস্টমসসহ নানা আনুষ্ঠানিকতা প্রতিবারের মতো এবারও হজ ক্যাম্পেই সম্পন্ন করা হবে। তবে নিয়মিত ফ্লাইটের হজযাত্রীদের আনুষ্ঠানিকতা যথানিয়মে বিমানবন্দরে সম্পন্ন হবে। প্রত্যেক হজযাত্রী বিনামূল্যে ত্রিশ কেজি মাল বিমানে এবং কেবিন ব্যাগেজে সাত কেজি মাল সঙ্গে নিতে পারবেন। প্রত্যেক হজযাত্রীর জন্য ১০ লিটার জমজমের পানি ঢাকায় নিয়ে আসা হবে।